Lingvoj: la oficiala lingvo estas la slovaka, sed ĉiuj slovakoj komprenas la ĉeĥan. Kun junuloj oni ofte povas interkompreniĝi angle, sed homoj pli aĝaj ol 40 jarojn pli verŝajne konos la germanan (aŭ, pli malofte, la rusan). En iuj partoj de la sudo de la lando, la hungara estas uzata. Eĉ malgranda scio de la slovaka sendube faciligos vian vojaĝon, ne hezitu lerni bazojn en slovake.eu, disponebla ankaŭ en Esperanto.
#000003
Mono: en Slovakio oni uzas eŭrojn (EUR, €). Moneroj: 1, 2, 5, 10, 20, 50 cendoj; 1 kaj 2 euroj. Biletoj: 5, 10, 20, 50, 100, 200, 500 eŭroj. Biletoj pli grandaj ol 50 € estas malmulte uzataj; povas esti, ke vendejo ne akceptos ilin, simple pro tio, ke ili ne havas sufiĉe da mono en la kaso por redoni al vi. Eblas ŝanĝi monon (plej facile valutojn de najbaraj landoj kaj usonajn dolarojn) en flughavenoj, grandaj stacidomoj, bankoj kaj monŝanĝejoj. Preskaŭ ĉiuj vendejoj, restoracioj kaj hoteloj ebligas pagi per karto.
#000004
Telefonado: la prefikso por telefoni al Slovakio de eksterlando estas +421; tiam oni ellasu la komencan nulon de la numero.
#000008
Konektilingo uzata en Slovakio (Wikimedia Commons)
#000009
Elektro: la elektra tensio estas 230-volta. La kontaktiloj estas dupolusaj. Konektilingoj estas tute samaj kiel en Ĉeĥio, Pollando, Francio kaj Belgio; ili povas akcepti konektilojn de plej multaj eŭropaj landoj (krom interalie Britio kaj Irlando).
#000010
Sekureco: Slovakio estas ĝenerale tre sekura lando, sed, kiel ĉie, estu atentemaj pri dokumentoj, valoraĵoj, mono, ktp. Antaŭ ol eniri taksion, prefere demandu la ŝoforon, kiom kostos la veturado.
#000012
Gravaj telefonnumeroj: la urĝa telefonnumero (polico, fajrobrigado, medicina helpo) estas 112.
#000014
Momenton, ĉu vere ĉiuj islamanoj estas teroristoj?
Konkurso por la Semajno de Internacia Amikeco
ĈAR: Liptov bonvenigas internacian renkontiĝon de esperantistoj
Temo de la 101-a UK: “Socia justeco — lingva justeco”
#000015